Boicòt dels buses de Montgomery
Lo boicòt dels buses de Montgomery es una campanha politica e sociala enregada en 1955 a Montgomery, dins l'Estat american de l'Alabama, per s'opausar a la politica municipala de segregacion raciala dins los transpòrts publics. L'element provocant es l'arrestacion de Rosa Parks, femna afroamericana que refusa de cedir sa plaça d'autobús a un passatgier blanc coma èra tenguda de lo far segon la legislacion en vigor de l'epoca. Aqueste boicòt es l'un dels eveniments majors del movement afroamerican dels dreches civics. Se desrotla del 5 de decembre de 1955 fins al 21 de decembre de 1956 e abotís a una decision de la Cort Suprèma declarant anticonstitucionalas las leis de l'Alabama impausant la segregacion raciala dins los busses.

Nòtas e referéncias 
Movement afroamerican dels dreches civics
1955
1956

Vejatz tanben

Articles ligats 

 Rosa Parks
 Movement afroamerican dels dreches civics